《送朱乔年被举荐监石井镇》
宋代·苏籀

石井镇初腾一鹗，管城子健斡千钧。
已然自足雄吾党，其进只应轶古人。
衣被卉裳殊欲惯，解捐犊佩猾商驯。
万钟他日扶危手，五斗怡怡为奉亲。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。